钦定古今图书集成/明伦汇编/氏族典/第118卷 > 陈龟
## 钦定古今图书集成/明伦汇编/氏族典/第118卷 > 陈龟

按《后汉书陈龟传》：“龟字叔珍，上党泫氏人也。家世边
将，便习弓马，雄于北州。龟少有志气，永建中，举孝廉，
五迁五原太守。永和五年，拜使匈奴中郎将，后迁拜
京兆尹。会羌寇边，拜为度辽将军。龟既到职，州郡重
足震栗，鲜卑不敢近塞。大将军梁冀与龟素有隙，谮
其沮毁国威，坐征还。遂乞归田里，复征为尚书。冀暴”
虐日甚，龟上疏言其罪状，帝不省，自知必为冀所害，
不食七日而死。并、凉民庶咸为举哀，吊祭其墓。